Fredag klokken 12.12 fik Nordjyllands Politi melding om et alvorligt færdselsuheld på Vejrholm i det østlige Aalborg. En bil med tre unge mænd var af vejen, et kort stykke henover en mark og direkte ind i et hus. Ved ulykken blev føreren kastet ud af bilen, og han pådrog sig så alvorlige kvæstelser at han efterfølgende afgik ved døden. De to passagerer i bilen blev efter ulykken bragt til Aalborg Universitetshospital. Deres skader betragtes som alvorlige, men er ikke livstruende. En bilinpektør har efter ulykken inspiceret ulykkesstedet og kan konstatere at årsagen til ulykken formentlig er for høj hastighed. Den dræbtes og de kvæstedes familier er alle underrettet om ulykken.

Referat:
En ung mand mistede fredag omkring middag livet da han med to jævnaldrende passagerer torpederede et hus i Aalborg Øst.